lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv pl lv pl lv lv lv lv lv lv lv lv lv lv lv lv lv lv lv lv lv lv fr lv lv lv lv en en en lv en en lv lv lv lv lv lv lv nl lv lv lv de sv lv lv en en
LŠZAA biedru kopsapulce 2018 | lszaa.lv
Vietējās apdraudētās šķirnes – LSB
Šī gada 23.martā notika ikgadējā LŠZAA biedru kopsapulce, kura šogad norisinājās Inčukalna tautas namā. Uz sapulci pulcējās aktīvākie LŠZAA biedri, vēloties satikties, uzzināt aktualitātes, izteikt viedokli un apmainīties ar to. Kopumā biedrībā ir 212 biedri un tā darbojas kopš 2004.gada, 14 gadus.
Sapulci atklāja valdes priekšsēdētājs Guntis Rozītis, bet turpināja ZM Lopkopības nodaļas vadītāja Gita Jansone, stāstot par jauno zootehnisko regulu un tās ietekmi uz zirgu audzēšanas nozari. LAD Lielrīgas pārvaldes speciālisti iepazīstināja ar aktuālo informāciju par platībmaksājumiem un ES projektiem,  Altum speciālists informēja par iespējamajām atbalsta programmām zirgu audzētājiem.
LŠZAA ciltsdarba speciāliste Laine Orbidāne dalībniekus iepazīstināja ar sagatavoto prezentāciju par sporta ērzeļu līnijām un radniecīgo grupu analīzi (prezentācija pielikumā).
LŠZAA valdes priekšsēdētāja vietniece Aija Galeja informēja par 2017.gadā paveikto, 2018.gada plāniem, kopējo nozares virzību un biedrības biedru lomu tajā. Diskusijas izraisīja nesenie notikumi ar vaislinieku sertifikātiem tiem ērzeļiem, kurus kopīgā komisija noraidīja, vai kuri netika vesti centralizētai vērtēšanai komisijai vispār. Atklāts jautājums palika par to, kas ir ciltsdarba organizācija, kā līdzsvarot audzētāju vēlmes ar nozares attīstību un tirgus prasībām, nedegradējot šķirni, veicot subjektīvu vērtēšanu, dalot vaislinieku sertifikātus visiem, kas to vēlas. Vai tas ir pareizais ceļš ciltsdarba organizācijai un zirgu audzēšanas nozarei?
Veicot interaktīvo aptauju par iespējamajiem risinājumiem LŠZAA darbības uzlabošanai, vairums klātesošo nobalsoja par interaktīvu saziņu – epasti, informācija portālos, organizēt informatīvus pasākumus reģionos. Neviens neatbalstīja atvieglotas prasības zirgu vērtēšanā un ērzeļu sertificēšanā.
Sapulces noslēgumā tika godināti LŠZAA biedri par sasniegumiem kādā jomā:
Iveta Janelsiņa kā 2017.gada lielākā LS zirgu audzēšanas saimniecība un 2017.gada ražīgākā zirgu audzēšanas saimniecība
z/s Erlain kā 2017.gada lielākā LS zirgu audzēšanas saimniecība
z/s Dunāji kā lielākā LSB zirgu audzēšanas saimniecība
Ingai Jaunzarei, zirgaudzētava Kroņi kā lielākā LSB zirgu audzēšanas saimniecība
Laimai Rozentālei par mūža ieguldījumu zirgu audzēšanā /sekos atsevišķs raksts/
Ligijai Biteniecei par ilggadīgu ieguldījumu pasākuma “Latvijas zirgi senāk un tagad” organizēšanā
Gunāram Laizānam par ieguldījumu izcila sporta zirga Lagūna-N audzēšanā
Lindai Arājai par ieguldījumu un pašaizliedzīgu darbu jātnieku sporta sacensību organizēšanā
Elladai Kazašvili par drosmi un pašaizliedzīgu darbu zirgkopības nozarē
Apbalvoti tika arī labāko vaislas ķēvju īpašnieki:
LŠZAA biedriem ir iespēja iegādāties plāksni, kuru pielikt stallim:
Ciltsdarba attīstības perspektīva lopkopībā – zootehniskā regula
Vaislas ērzeļu izcelsmes analīze
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Latvijas vietējo apdraudēto zirgu šķirņu skate “Nacionālais dārgums 2022”
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.